CELEX: 32011R0397
Language: sk
Date: 2011-04-20 00:00:00
Title: Vykonávacie nariadenie Komisie (EÚ) č. 397/2011 z  20. apríla 2011 , ktorým sa nestanovuje minimálna predajná cena v prípade dvadsiatej jednotlivej výzvy na predloženie ponuky na predaj sušeného odstredeného mlieka v rámci verejnej súťaže vyhlásenej nariadením (EÚ) č. 447/2010

21.4.2011   
            
            
               SK
            
            
               Úradný vestník Európskej únie
            
            
               L 105/5
            
         VYKONÁVACIE NARIADENIE KOMISIE (EÚ) č. 397/2011
   z 20. apríla 2011,
   ktorým sa nestanovuje minimálna predajná cena v prípade dvadsiatej jednotlivej výzvy na predloženie ponuky na predaj sušeného odstredeného mlieka v rámci verejnej súťaže vyhlásenej nariadením (EÚ) č. 447/2010
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. j) v spojení s jeho článkom 4,
   keďže:
   
               (1)
            
            
               Nariadením Komisie (EÚ) č. 447/2010 (2) sa začal predaj sušeného odstredeného mlieka prostredníctvom verejnej súťaže v súlade s podmienkami ustanovenými v nariadení Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (3).
            
         
               (2)
            
            
               Na základe ponúk prijatých po jednotlivých výzvach na predkladanie ponúk by Komisia mala stanoviť minimálnu predajnú cenu alebo rozhodnúť, že nestanoví minimálnu predajnú cenu v súlade s článkom 46 ods. 1 nariadenia (EÚ) č. 1272/2009.
            
         
               (3)
            
            
               Vzhľadom na ponuky predložené v prípade dvadsiatej jednotlivej výzvy na predloženie ponuky by sa nemala stanoviť minimálna predajná cena.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V prípade dvadsiatej jednotlivej výzvy na predloženie ponuky v rámci verejnej súťaže na predaj sušeného odstredeného mlieka vyhlásenej nariadením (EÚ) č. 447/2010, v súvislosti s ktorou sa lehota na predkladanie ponúk skončila 19. apríla 2011, sa minimálna nákupná cena sušeného odstredeného mlieka nestanovuje.
   Článok 2
   Toto nariadenie nadobúda účinnosť 21. apríla 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. apríla 2011
      
         
            Za Komisiu v mene predsedu
         
         José Manuel SILVA RODRÍGUEZ
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 126, 22.5.2010, s. 19.
   
      (3)  Ú. v. EÚ L 349, 29.12.2009, s. 1.